Stanislaus Mudenge
Stan Mudenge, sic saepius appellatus, nomine pleno Isaak Stanislaus Gorerazvo Mudenge (Zimuto in pago iuxta urbem Masvingo natus die 17 Decembris 1941; in eadem urbe die 4 Octobris 2012 mortuus) fuit historicus et politicus Zimbabuae.

Alumnus fuit collegii universitatis Rhodesiensis et Nyasalandensis, recentius "universitas Zimbabuensis" appellatum, ubi postea professor factus est. Studiis deinde in Anglia persecutis universitatem Eboracensem scholamque studiorum Orientalium et Africanorum Londiniensem frequentavit. Opera notabilia de historia mediaevali Zimbabuae scripsit.

Legatus Zimbabuensis Nationibus Unitis fuit a die 15 Aprilis 1985 ad 14 Aprilis 1990, mox minister ab eruditione superiori a die 15 Aprilis 1992 ad 14 Aprilis 1995 iterumque ab 16 Aprilis 2005 usque ad mortem. Inter annos 1995 et 2005 officio ministri a rebis externis functus est.

Opera 
 1986 : Christian Education at the Mutapa Court: a Portuguese strategy to influence events in the empire of Munhumutapa. Harare: Zimbabwe Publishing House
 1988 : A Political History of Munhumutapa. Harare: Zimbabwe Publishing House

Bibliographia 
 "Stan Mudenge" in Daily Telegraph (31 Octobris 2012) 
 "Stan Mudenge: An accomplished educationist, historian" in The Herald (19 Augusti 2014)
 Gerald Mazarire, "Stan Mudenge: Profile of a historian" in Zimbabwe Independent (12 Octobris 2012)

Nexus externi 
 Never Kadungure, "Minister Mudenge ‘died a happy man’" (7 Octobris 2012) apud Nehanda Radio
 Tawanda Moyo, "Obituary: Stan Mudenge" (5 Octobris 2012) apud Reflections of an African Youth

Nati 1941
Mortui 2012
Historici Zimbabuae
Politici Zimbabuae
Ministri eruditionis
Ministri rerum externarum
Legati Nationibus Unitis
Alumni Universitatis Zimbabuensis
Alumni Universitatis Eboracensis
Alumni Scholae Studiorum Orientalium et Africanorum